自醉兄,
呢個世界根本乜絶對嘅民主,係犯民對民主定義,全世界都係假民主,要無篩選,要一人一票選,你話我知邊個國家係無篩選? 不過,講到尾,民主並不是好東西,講來都浪費精力; D暴民咁鍾愛英治時期,舉曬英國旗但又高喊民主自由,你話佢哋係唔係腦入水; 我都唔知政府可以點樣去回應佢哋D充滿矛盾嘅民意,究竟你喜歡英治時期嘅獨裁定係民主呀?D暴民係唔係唔應該諗清楚再出來表達過佢哋嘅訴求呀!真係好亂呀,唔知佢哋想點.
1200人唔可以代表700萬香港人,但起碼代表咗精英嘅一群,大家嘅目標都係要香港經濟好,社會有發展; 香港腦入水嘅人唔少,我其實唔多介意少人代表佢,你成日講1200人只代表0.01%,其實都係buy 民主,我同你有根本分歧,我相信二八定率,民主係蠢人選領導,唔會有好結果;如果有得俾我揀,我prefer回復殖民時期嘅制度,由中央直接任命特首,兩局議員行委任制.
1. 你講得啱,我的而且確對香港嘅司法制度唔信任,我亦相信我係香港社會入面唔係少數對香港司法制度存疑嘅人; 我認為任何一個公營機關係一個地方存在,最fundamental嘅一點係要對個社會整體利益作貢獻,如果唔能夠 fulfill 呢一點,呢個制度就已失效; 你對我嘅講法有誤, 我並非想人治,我痛恨人治, 我以前無知地相信香港係一個好有法治嘅地方,對我哋嘅司法制度極有信心,但呢二十年尤其佔中後嘅一堆判決,對我當頭捧喝,令我睇清,香港何來法治? 一椿椿就判決就是法官以自己政治立場人治緊香港. 我想表達嘅係我並非提倡人治,而係香港而家就係人治,唔係我想法治死,而係香港法治根本已死. 明白我個 point of view嗎?
3. "知識份子特別反共",呢個講法有D根本性嘅misunderstanding. 我睇翻中學時代同學嘅職業,有個發現令我好驚呀!一班同學之中有好多做咗老師嘅都係一堆讀書差少少嘅人,佢話都係邏輯性低少少嘅人,佢哋分析力有限,思想容易偏頗,但我嘅下一代,正正落係佢哋手,嗚呼哀哉! 真正叻嘅知識分子都好少去教育界.
對於你話有好多大陸人來港讀書,之留港工作,我同意有呢個趨勢.但從一個社會發展嘅角度,廣納人才做大個餅,對香港整體嘅競爭力絶對係正面嘅舉措,記得我講過香港vs星加坡嘅優勢係 human capital 嘛! 增加有productivity及年輕嘅人留香港貢獻,對人好老化嘅香港絶對有利; 呢個亦係美國經濟相較歐洲經濟有活力嘅主因,吸納年輕有貢獻嘅人口.
當然我暸解我哋下一代會感到競爭嘅壓力,所以強力反彈,呢D就係我哋下一代嘅不濟,面對競爭,佢哋嘅選擇唔係努力改進自己,而係選擇自殘,破壞社會; 不過佢哋唔明白,人地唔需要留係香港同你競爭,佢地去其他城市照樣同你競爭,香港人材不足,自然唔可以吸引公司或資金留港.
我讚成人材留港,但我又唔讚成每日150人香港無篩選單程証來港,雖然,佢哋有助fill up低技術工種人手短缺,但亦有不事生產吃福利的人,如果香港唔可以改變呢項政策,其實,應該係福利制度上減少被濫用;可惜社福界為咗自己嘅存在價值,不斷教唆不同界別嘅人濫用福利; 然後反手又謆動年青人抗爭不公義; 正式神又社福界,鬼又社福界.
香港嘅悲哀!